"ONS TEEN DIE WÊRELD" – SOSIAAL DIGITAAL
"ONS TEEN DIE WÊRELD"
Leave a Comment	/ MUSIEK / By sosiaal / 28th September 2021 8th November 2021
Sharoney is soos 'n goeie bottel vonkelwyn. Haar borrelende persoonlikheid en liefde vir die lewe is net so indrukwekkend soos die passie en talent waarmee sy elke liedjie wat sy opneem aanpak… iets wat sy weereens bewys met haar nuutste en langverwagte vrystelling, ONS TEEN DIE WÊRELD. Volgens dié vyf-en-twintig-jarige sangeres van die Oos-Rand is haar nuwe Afrikaanse popsnit, uit die pen van Douvoordag se Jattie de Beer, die perfekte beskrywing daarvan om die regte persoon op die verkeerde tyd van jou lewe te ontmoet.
ONS TEEN DIE WÊRELD is iets waarmee almal kan vereenselwig en spog met 'n vars en moderne klank, wat dadelik aandag trek en luisteraars uitnooi om saam te sing.
Hierdie nuutste vrystelling van haar volg in die voetspore van 21 Vir Ewig wat uitstekend ontvang is deur radiostasies landswyd en waarvan die energieke musiekvideo die eerste van sy soort in die Afrikaanse mark was. Hierdie video kan gereeld op televisiekanale soos kykNET, kykNET NOU, SABC 2 en VIA gesien word.
ONS TEEN DIE WÊRELD is een van daardie onvergeetlike liedjies wat, net soos die indrukwekkende vrou wat dit sing, jou hart uit die staanspoor verower en vir lank in jou gedagtes bly maal.